Xoshimin

Xoshimin (1976-yilgacha Saygon) -Vyetnamdagi shahar. Atrofi bilan markazga boʻysunuvchi alohida maʼmuriy birlikni tashkil etadi. Aholisi 3,6 mln. kishi (1996). Transport yoʻllari chorrahasi. Saygon daryosi boʻyidagi port (Janubiy Xitoy dengizidan 80 km ichkarida). Aeroporti xalqaro ahamiyatga ega. Oziq-ovqat, koʻnteri, toʻqimachilik sanoatlari rivojlangan. Mashinasozlik (xususan, kemasozlik) va metallsozlik, tayyor kismlardan elektrotexnika va radiotexnika buyumlari yigʻish, kimyo (kauchuk), sement, yogʻochsozlik korxonalari mavjud. Baliq ovlash markazi. Badiiy hunarmandchilik, kulolchilik rivojlangan. universitet, muzeylar, ilmiy tadqiqot institutlari, Milliy kutubxona va boshqa bor.

Shaharga 1779-yilda xitoylik savdogarlar Tangon (vyetnamcha Saygon) nomi bilan asos solganlar. 1864-yildan Saygon Fransiya mustamlakasi Kohinhin (Janubiy Vyetnam)ning maʼmuriy markazi. 1954-yil iyuldan hukumat qarorgohi. 1976-yildan shahar Shimoliy Vyetnam siyosiy arbobi Xo Shi Min sharafiga X. deb ataldi. Saloy va VinNgiyem budda pagodalari va boshqa 18-asrda qurilgan meʼmoriy yodgorliklari saqlangan. 

Xoshimin (vyetnamcha: Hồ Chí Minh) Vyetnamning eng aholisi koʻp shahri. Xoshimin dunyodagi eng katta shaharlardan biridir va jahon savdosi, moliyasi, sanʼati, texnologiyasi, taʼlimi va shou-biznesiga katta taʼsir koʻrsatib turadi.

Turkum:Vyetnam shaharlari
Turkum:Tarixiy mamlakatlar poytaxtlari